
№ 01-05-16/1209-Қ/Х от 09.10.2026

Шымкент қаласы әкімінің орынбасары А. Сәбитовтың төрағалығымен өткен Әлеуметтік әріптестік пен әлеуметтік және еңбек қатынастарын реттеу жөніндегі комиссия отырысының
ХАТТАМАСЫ 


Шымкент қаласы	   		     №41			2026 жылғы 07 қазан

Төрағалық еткен: Шымкент қаласы әкімінің орынбасары А. Сәбитов
Қатысқандар: (тізім бойынша)


Кәсіпорындардағы әлеуметтік-еңбек ахуалы, еңбек қауіпсіздігі және жалақы берешегін өтеу, еңбек шарттары мен міндетті зейнетақы жарналары деректеріндегі сәйкессіздіктерді жою туралы.
(Ж.Мақұлбаев)

ҚР ЕжХӘҚМ Мемлекеттік еңбек инспекциясы комитетінің Шымкент қаласы бойынша департаменті басшысы Ж. Мақұлбаевтың баяндамасы назарға алынсын. 


1. ҚР ЕжХӘҚМ Мемлекеттік еңбек инспекциясы комитетінің Шымкент қаласы бойынша департаменті (келісім бойынша) қолданыстағы заңнамаға сәйкес:
1.1. Әлеуметтік шиеленіс қаупі бар кәсіпорындармен жеке жұмыс жүргізіп, анықталған мәселелерді шешу шараларын қабылдасын.
Орындалу мерзімі: тұрақты.

1.2. Кәсіпорындағы жалақы берешегін өтеудің нақты мерзімдерін белгілеп, толық өтелуін бақылауға алсын.
Орындалу мерзімі: тұрақты.

1.3. Өндірістік жазатайым оқиғалардың себептерін талдап, олардың алдын алу және еңбек қауіпсіздігі бойынша түсіндіру жұмыстарын күшейтсін.
Орындалу мерзімі: тұрақты.

1.4. Еңбек шарттары мен міндетті зейнетақы жарналары деректеріндегі сәйкессіздіктер бойынша сандық мәліметтер әр мекеме бөлінісінде нақтыланып, ұсынылсын.
Орындалу мерзімі: 1 қарашаға дейін.




Жастарды жұмыспен қамту, өндірістік практиканы ұйымдастыру және түлектердің жұмысқа орналасуы туралы.
(Ә. Әбдәкімов, Ж. Өтебаева)

2. Жастар саясаты және жұмыспен қамту және әлеуметтік қорғау басқармалары қолданыстағы заңнамаға сәйкес: 
[bookmark: _GoBack]2.1. NEET санатындағы жастармен жеке жұмыс жүргізіп, оларды жұмысқа орналастыру және оқыту шараларына тартсын.
Орындалу мерзімі: тұрақты.

2.2. Оқу орындарымен және жұмыс берушілермен бірлесіп, студенттердің өндірістік практикадан өтуін және түлектердің мамандығы бойынша тұрақты жұмысқа орналасуын ұйымдастырсын. Жұмысқа орналасу нәтижелері еңбек шарттары мен зейнетақы жарналары арқылы нақтылансын.
Орындалу мерзімі: тұрақты.

2.3. Жыл сайынғы бос орындар жәрменкесін мамыр айында өткізу жоспарлансын.
Орындалу мерзімі: тұрақты.

Осы хаттаманың орындалуын бақылау қала әкімі аппаратының әлеуметтік саланы мониторингілеу бөліміне жүктелсін.



	Шымкент қаласы 
         әкімінің  орынбасары    						А. Сәбитов

Подписано
09.10.2026 17:13 Сабитов Арман Сабитович

